Bekendtgørelse om sikkerhed for el ektrisk materiel1 
I medfør af § 8, § 31, stk. 1 og 2 , § 32  og § 37, stk. 6 , i lov nr. 799 af 9. juni 2020 om produkter og 
markedsovervågning , som ændret ved § X i lov nr. xxxx  fastsættes efter bemyndigelse:  
 
Kapitel 1  
Anvendelsesområde   
§ 1. Denne bekendtgørelse har til formål at sikre, at elektrisk materiel på markedet opfylder kravene om et 
højt beskyttelsesniveau for personers sundhed og sikkerhed, for husdyr og for ejendom , og samtidig 
garantere, at markedet fungerer.  
 
§ 2. Denne bekendtgørelse finder anvendelse på elektrisk materiel, der er bestemt til brug ved en 
mærkespænding på mellem 50 og 1.000 V for så vidt angår vekselstrøm og på mellem 75 og 1.500 V for 
jævnstrøm, jf. dog stk. 2.  
Stk. 2.  Bekendtgørelsen finder anven delse på m ateriel omfattet af bilag V uanset mærkespændingen.  
§ 3. Denne bekendtgørelse finder ikke anvendelse på  det materiel og de påvir kninger, der er anført i bilag 
II. 
 
§ 4. Anvendelse af denne bekendtgørelse er underlagt Europa -Parlamentets og Rådets  forordning (EU ) nr. 
2019/515  om gensidig anerkendelse af varer, der lovligt markedsføres i en anden medlemsstat . 
Defin itioner  
§ 5. I denne bekendtgørelse forstås ved:  
1) Elektrisk materiel: Samlet betegnelse for LVD-materiel og øvrigt elektrisk materiel.  
2) LVD-materiel: Elektrisk materiel beregnet til anvendelse ved en mærkespænding på mellem 50 og 
1.000 V for så vidt angår vekselstrøm og på mellem 75 og 1.500 V for jævnstrøm med undtagelse af 
det materiel og de påvi rkninger, der fremgår af bilag II . LVD-materiel er materiel , der er omfattet af 
anvendelsesområdet i Europa -Parlamentets og Rådets direktiv 2014/35/EU  om harmonisering af 
medlemsstaternes love om tilgængeliggørelse på markedet af elektrisk materiel bestemt til 
anvendelse inden for visse spændi ngsgrænser (lavspændingsdirektivet).  
3) Øvrigt elektrisk materiel : Elektrisk materiel om fattet  af bilag V.   
4) Gøre tilgængelig på markedet:  
a) Levering af LVD-materiel med henblik på distribution, forbrug eller anvendelse på EU -
markedet som led i erhvervsvirksomhed mod eller uden vederlag.  
b) Levering af øvrigt elektrisk materiel med henblik på distribution, forbrug eller anvendelse 
på det danske marked som led i erhvervsvirksomhed mod eller uden vederlag.  
5) Bringe i omsætning:  
                                                           
1 Bekendtgørelsen indeholder bestemmelser, der gennemfører Europa -Parlamentets og Rådets direktiv 2014/35/EU af 
26. februar 2014 om harmonisering af medlemsstaternes love om tilgængeliggørelse på markedet af elektrisk materiel 
bestemt til anvendelse in den for visse spændingsgrænser, EF -Tidende 2014, nr. L 96, side 357. Bekendtgørelsen har 
som udkast  været notificeret i overensstemmelse med Europa -Parlamentets og Rådets direktiv 2015/1535/EU om en 
informationsprocedure med hensyn til tekniske forskrifter samt fo rskrifter for informationssamfundets tjenester 
(kodifikation) .  
 a) Første tilgængelig gørelse af LVD-materiel på EU -markedet.  
b) Første tilgængeliggørelse af  øvrigt  elektrisk materiel på det danske marked.  
6) Erhvervsdrivende: Fabrikanten, den bemyndigede repræsentant, importøren og distributøren.  
7) Fabrikant: En fysisk eller juridisk pers on, som fremstiller elektrisk materiel, eller som lader sådant 
elektrisk materiel konstruere eller fremstille og markedsfører dette materiel under eget navn eller 
varemærke.  
8) Bemyndiget repræsentant: Enhver i EU etableret fysisk eller juridisk person, som h ar modtaget en 
skriftlig fuldmagt fra fabrikanten  af LVD -materiel  til at handle på dennes vegne i forbindelse med 
varetagelsen af specifikke opgaver.  
9) Importør:  
a) Enhver fysisk eller juridisk person, der er etableret i EU, og som bringer LVD-materiel med 
oprindelse i et tredjeland i omsætning på EU -markedet.  
b) Enhver fysisk eller juridisk person, der er etableret i Danmark, og som bringer  øvrigt  
elektrisk materiel med oprindelse i et EU- eller tredjeland i omsætning på det danske 
marked.  
10) Distributør: Enhver fys isk eller juridisk person i forsyningskæden ud over fabrikanten eller 
importøren, der gør elektrisk materiel tilgængeligt på markedet.  
11) Teknisk specifikation: Et dokument, der fastsætter, hvilke tekniske krav elektrisk materiel skal 
opfylde.  
12) Harmoniseret st andard: En europæisk standard, der er vedtaget på grundlag af en anmodning fra 
Kommissionen med henblik på gennemførelse af EU -harmoniseringslovgivning . 
13) Overensstemmelsesvurdering: En proces til påvisning af, om sikkerhedskravene i bilag I og § 37 for 
LVD-materiel er opfyldt.  
14) Tilbagekaldelse: Enhver foranstaltning, der har til formål at opnå, at elektrisk materiel, der allerede 
er gjort tilgængeligt for slutbrugeren, returneres.  
15) Tilbagetrækning: Enhver foranstaltning, der har til formål at forhindre, at ele ktrisk materiel i 
forsyningskæden gøres tilgængeligt på markedet.  
16) EU-harmoniseringslovgivning: Alle EU -retsakter, som harmoniserer betingelserne for markedsføring 
af produkter.  
17) CE-mærkning: Mærkning, hvormed fabrikanten angiver, at LVD-materiel er i overen sstemmelse 
med alle gældende krav i EU’s harmoniseringslovgivning om anbringelse af denne mærkning.  
 
Kapitel 2  
Formodning for overensstemmelse med lov om produkter og markedsovervågning  
§ 6. Elektrisk materiel, som er i overensstemmelse med harmoniserede standarder eller dele deraf, hvis 
referencer er offentliggjort i Den Europæiske Unions Tidende, jf. § 6, stk. 1, i lov om pro dukter og 
markedsovervågning , formodes at være i overensstemmelse med sikkerh edskrav ene i lovens § 5, stk. 1 , og 
denne bekendtgørelses bilag I. Dette gælder dog kun de krav i bilag I og § 37 , der er omfattet af de 
pågældende standarder eller dele deraf.  
Stk. 2.  Øvrigt elektrisk materiel formodes at være i overensstemmelse med sikke rhedskrav ene i lovens § 
5, stk. 1 , og denne bekendtgørelses bilag I, når det er udført i overensstemmelse med standarder udstedt af 
CENELEC - European Committee for Electrotechnical Standardization . 
  
 § 7. Er standarder, jf. § 6, endnu ikke fastlagt og offentliggjort, betragtes elektrisk materiel som værende i 
overensstemmelse med sikkerhedskravene i bilag I og §§ 37 eller  41, når  det elektriske  materiel er i 
overensstemmelse med sikkerhedsbestemmelserne i internationale standard er, som er fastlagt af 
International Electrotechnical Commission (IEC - Den Internationale Elektrotekniske Kommission) . For LVD -
materiel kan IEC standard er anvendes i det omfang, at Europa -Kommissionen har anbefalet disse i  
overensstemmelse med offentliggø relsesproceduren i artikel 13, stk. 2 og 3, i lavspændingsdirektivet . 
§ 8. Er standarder, jf. § 6, endnu ikke fastlagt og offentliggjort, og er internationale standarder, jf. § 7, 
endnu ikke offentliggjort, betragtes elektrisk  materiel som værende i overen sstemmelse med 
sikkerhedskravene i bilag I og §§ 37 eller  41, når det elektriske  materiel er fremstillet i overensstemmelse 
med sikkerhedsbestemmelserne i de standarder, der anvendes i den medlemsstat, i hvilken det er 
fremstillet, hvis der herved ydes en sikkerhed svarende til den, der kræves i Danmark.  
§ 9. Anvendes  der ikke standarder eller anvendes disse kun delvist, skal det dokumenteres,  jf. § 46, at 
sikkerheden ved det elektriske materiel svarer til sikkerhedsniveauet i den relevante standard , og at 
materiellet lever op til sikkerhedskrave ne i bilag I , §§ 37 eller  41 og i § 5, stk. 1 , i lov om produkter og 
markedsovervågning.  
§ 10. For stikpropper og stikkontakter har danske standarder forrang for  §§ 6 -8, jf. kapitel 6. 
§ 11. De standarder, som denne bekendtgørelse henviser til, indføres ikke i Lovtidende, men kan købes ved 
Dansk Standard eller gennemses ved Sikkerhedsstyrelsen.  
 
Kapitel 3  
Erhvervsdrivendes forpligtelser  
§ 12. De berørte erhvervsdrivende skal på enhver nødvendig måde samarbejde med henblik på 
Sikkerhedsstyrelsens eller en anden markedsovervågningsmyndigheds evaluering af elektrisk materiel, hvis 
der anmodes herom.  
§ 13. De berørte erhvervsdrivende  skal, hvis Si kkerhedsstyrelsen el ler en anden kompetent national 
myndighed anmoder herom,  samarbejde  med myndigheden om foranstaltninger, der træffes for at 
eliminere risici, som det elektriske materiel, den pågældende har gjort tilgængeligt , udgør.  
 
Fabrikantens forpl igtelser  
§ 14. Fabrikanten skal  sikre , at elektrisk materiel , der bringes  i omsætning er konstrueret og fremstillet i 
overensstemme lse med sikkerhedskravene i bilag I og §§ 37 eller  41. 
§ 15. Fabrikanten  skal før LVD-materiel  bringes i omsætning  udarbejde den tekniske dokumentation, jf. 
bilag III, og gennemføre eller få gennemført overensstemmelsesvurderingsproceduren, jf. bilag III. I 
umiddelbar forlængelse heraf  skal fabrikanten udfærdige en EU -overensstemmelseserklæring og anbringe 
CE-mærkning en. 
Stk. 2. Fabrikanten skal før øvrigt elektrisk materiel bringes i omsætning  udarbejde den tekniske 
dokumentation, jf. § 45. 
Stk. 3.  Fabrika nten skal opbevare den i stk. 1 og 2  omhandlede tekniske dokumentation og EU -
overensstemmelseserklæring i 10 år ef ter, at det elektriske materiel er blevet bragt i omsætning , jf. § 47.  
 § 16. Fabrikanten skal have procedurer til sikring af produktionsseriers fortsatte overensstemmelse med 
denne bekendtgørelse. Der skal i fornødent omfang tages hensyn til ændringer i de t elektriske materiels 
konstruktion eller kendetegn og til ændringer i de europæiske  standarder, jf.  § 6, de internationale elle r 
nationale standarder, jf. §§ 7, 8, 42 og 4 3, eller andre tekniske specifikationer.  
Stk. 2. Anses det for hensigtsmæssigt , for at beskytte forbrugernes sundhed og sikkerhed som følge af de 
med elektrisk materiel forbundne risici, skal fabrikanten  
1) foretage stikprøvekontrol af elektrisk materiel, der er gjort tilgængeligt på markedet,  
2) undersøge og om nødvendigt føre register ov er klager, elektrisk materiel, der ikke opfylder 
kravene, og tilbagekaldelser af elektrisk materiel, og  
3) holde distributørerne orienteret om enhver sådan overvågning.  
§ 17. Fabrikanten skal sikre, at elektrisk materiel, den pågældende bringer  i omsætning, e r forsynet med et 
type -, parti - eller serienummer eller en anden form for angivelse, det kan identificeres  ved, jf. dog stk. 2.  
Stk. 2.  Er opfyldelse af stk. 1 ikke mulig på grund af det elektriske materiels størrelse eller art, skal de 
krævede oplysninger  fremgå af emballagen eller af et dokument, der ledsager det elektriske materiel.  
 
§ 18. Fabrikantens navn, registrerede firmanavn eller registrerede varemærke og postadresse skal fremgå 
af LVD-materiel let, jf. dog stk. 3. Adressen skal angive ét enkelt st ed, hvor fabrikanten kan kontaktes. 
Kontaktoplysningerne skal angives på et for slutbrugerne , Sikkerhedsstyrelsen og de øvrige 
markedsovervågningsmyndigheder let forståeligt sprog.  
Stk. 2. Fabrikantens navn eller varemærke skal fremgå af det øvrige elektriske materiel.  
Stk. 3. Er opfyldelse af stk. 1 og 2  ikke mulig  på grund af materiel lets størrelse eller art , skal de krævede 
oplysninger fremgå af emballagen eller af et dokument, der ledsager materiel let. 
§ 19. Fabrikanten skal endvid ere sikr e, at elektrisk materiel  ledsages af en brugsanvisning på dansk og, når 
det er relevant for sikker anvendelse af det elektriske materiel , sikkerhedsinformation på dansk.  
Brugsanvisning en, sikkerhedsoplysningerne og en eventuel mærkning skal være klare og forståelige.  
Stk. 2. Er der ikke mulighed for at anvende eller tilslutte det elektriske materiel forkert , kan 
brugsanvisning efter stk. 1 undlades.     
§ 20. Ved eller burde  en fabrikant  vide, at elektrisk materiel, den pågældende har bragt i omsætning, ikke 
er i overensstemmelse med kravene i denne bekendtgørelse, skal den pågældende straks træffe de 
foranstaltninger, der er nødvendige for at bringe det elektriske materiel i overensstemm else med 
lovgivningen eller om nødvendigt trække det tilbage fra markedet eller kalde det tilbage.  
Stk. 2.  Udgør  det elektriske materiel en risiko, skal fabrikanten straks orientere Sikkerhedsstyrelsen og de 
kompetente nationale myndigheder i de  øvrige medlemsstater, hvor den pågældende har gjort det 
elektriske materiel tilgængeligt på markedet, herom. Fabrikanten skal samtidig give nærmere oplysninger 
om særligt den manglende overensstemmelse med lovgivningen og de trufne foranstaltninger.  
§ 21. Den, der fremstiller elektrisk materiel som samlesæt eller importerer elektrisk materiel som samlesæt 
til Danmark, er ansvarlig for, at der medfølger en vejledning, så det elektriske materiel overholder § 5, stk. 
1, i lov om produkter og markedsovervågnin g, når den medfølgende  vejledning  er fulgt. Det samme gælder 
tilbehørsdele til elektrisk materiel.  
 
Bemyndigede repræsentanter  
§ 22. Fabrikanten kan ved skriftlig fuldmagt udpege en bemyndiget repræsentant.   
 Stk. 2.  Forpligtelserne i henhold til § 14 og udarbejdelsen af teknisk dokumentation, jf. § 15, stk. 1 , og 2 , 
må ikke være omfattet af den bemyndigede repræsentants fuldmagt.  
§ 23. En bemyndiget repræsentant skal udføre de opgaver, der er fastsat i den fuldmagt, denne har 
modtaget fra fabrikanten . 
Stk. 2.  Fuldmagten skal som minimum omfatte følgende opgaver:   
1) Opbevare EU -overensstemmelseserklæringen og den tekniske dokumentation  for LVD-materiel , så 
den i 10 år efter, at  LVD-materiel let er blevet bragt i omsætning, står til rådighed for 
Sikkerh edsstyrelsen og de øvrige nationale  markedsovervågningsmyndigheder.  
2) Give al den information og dokumentation, der er nødvendig for at vurdere det elektriske materiels 
overe nsstemmelse med lovgivningen , på grundlag af en begrundet anmodning fra 
Sikkerhedsstyrelsen eller en anden kompetent nat ional myndighed.  
3) Samarbejde med Sikkerhedsstyrelsen eller en anden kompetent national myndighed, når disse 
kommer med en anmodning herom, om foranstaltninger, der træffes for at eliminere risici, som det 
elektriske materiel, der er omfattet af fuldmagten, udgør.  
 
Importørens og distributørens overtagelse af fabrikantens forpligtelser  
§ 24. Bringer  importøren eller distributøren elektrisk materiel i omsætning under sit eget navn eller 
varemærke, anses denne for at være en fabrikant og er underlagt de samme forpligtelser som fabrikanten, 
jf. §§ 14-21. 
Stk. 2.  Ændrer importøren eller distributøren elektrisk materiel, der allerede er bragt i omsætning, på en 
sådan måde, at det kan berøre overholdelsen af denne b ekendtgørelse , finder s tk. 1  tillige anvendelse . 
§ 25. Er fabrikanten ikke hjemmehørende i Danmark, har den, der indfører øvrigt elektrisk materiel  til 
Danmark, særlige forpligtelser , jf. § 45.  
 
Importørens forpligtelser  
§ 26. Importøren må kun bringe elektrisk materiel i omsætning, der opfylder sikkerhedskravene i  bilag I og  
§§ 37 eller  41. 
§ 27. Før importøren bringer LVD-materiel i omsætning, skal denne sikre, at fabrikanten har gennemført  
eller fået gennemført  overensstemmelsesvurderingsproceduren, jf.  § 15, stk. 1 , i lov om produkter og 
markedsovervågning  og bilag III. 
Stk. 2 . Importøren  af LVD -materiel  skal sikre, at  
1) fabrikanten har udarbejdet den tekniske dokumentation, jf. bilag III, 
2) LVD-materiel er forsynet med CE -mærkning, og  
3) fabrikanten har opfyldt kravene i § § 17 og 18 . 
Stk. 3.  Importør en af øvrigt elektrisk materiel  skal sikre , at  
1) fabrikanten har opfyldt kravene i §§ 17 og 18, og  
2) kravene i § 45 overholdes.  
 
§ 28. Ved eller burde en importør vide, at elektrisk materiel ikke er i overensstemmelse med 
sikkerhedskravene i bilag I og §§ 37 eller  41, må det ikke bringes i omsætning, før det er blevet bragt i 
overensstemmelse med kravene.   
 Stk. 2. Ved eller burde  en importør vide, at elektrisk materiel, den pågældende har bragt i omsætning, 
ikke er i overensstemmelse med kravene i denne bekendtgørelse, skal den pågældende straks træffe de 
foranstaltninger, der er nødvendige for at br inge det elektriske materiel i overensstemmelse med 
lovgivningen, eller om nødvendigt trække det tilbage fra markedet eller kalde det tilbage.  
Stk. 3. Udgør det elektriske materiel en risiko, skal importøren  straks orientere Sikkerhedsstyrel sen og de 
kompetente nationale myndigheder i de øvrige medlemsstater, hvor den pågældende har gjort det 
elektriske materiel tilgængeligt på markedet, herom. Importøren  skal samtidig give nærmere oplysninger 
om særligt den manglende overensstemmelse med lov givningen og de trufne foranstaltninger.  
 
§ 29. Importørens navn, registrerede firmanavn eller registrerede varemærke og postadresse, hvor den 
pågældende ka n kontaktes, skal fremgå af LVD -materiel let. Kontaktoplysningerne skal angives på et for 
slutbrugerne , Sikkerhedsstyrelsen og de øvrige markedsovervågningsmyndigheder let forståeligt sprog.  
Stk. 2.  Er opfyldelse af stk. 1  ikke mulig  på grund af LVD-materiel lets størrelse eller art, skal de krævede 
oplysninger fremgå af emballagen  eller a f et dokument, der ledsager LVD -materiel let. 
§ 30. Importøren skal sikre, at elektrisk materiel ledsages af en brugsanvisning på dansk og, når det er 
relevant for sikker anvendelse af det elektriske materiel, sikkerhedsinformation på dansk.  
Brugsanvisning en, sikkerhedsoplysningerne  og en eventuel mærkning skal være klare og forståelige.  
Stk. 2. Er der ikke mulighed for at anvende eller tilslutte det elektriske materiel forkert kan brugsanvisning 
efter stk. 1 undlades.     
Stk. 3. Importøren skal sikre, at opbevarings - og transportbetingelserne for elektriske materiel, som den 
pågældende har ansvaret for, ikke bringer det  elektriske materiels  overensstemmelse med 
sikkerhedskravene i bilag I og §§ 37 eller  41 i fare.  
Stk. 4 . Anses det for hensigtsmæssigt , for at beskytte forbrugernes sundhed og sikkerhed som følge af de 
med elektrisk materiel forbundne risici, skal importøren efter begrundet anmodning fra 
Sikkerhedsstyrelsen  
1) foretage stikprøvekontrol af elektrisk materiel, der er gjort tilgængeligt på markedet,  
2) undersøge og om nødvendigt føre register over klager, elektrisk materiel, der ikke opfylder 
kravene, og tilbagekaldelser af elektrisk materiel og  
3) holde distributørerne orienteret om enhver sådan overvågning.  
 
§ 31. Importøren af LVD -materiel skal opbevare en kopi af EU -overensstemmelseserklæringen, så den står 
til rådighed for Sikkerhedsstyrelsen og de øvrige markedsovervågningsmyndigheder, og sikre, at den i bilag 
III omhandlede tekniske  dokumentation kan stilles til rådighed for disse myndigheder efter anmodning.  
Stk. 2.  Importøren af øvrigt mater iel skal opbevare den i § 45 omhandlede dokumentation . 
Stk. 3.  Importøren skal opbevare den i stk. 1 og 2 omhandlede dokumentation i 10 år efte r, at det 
elektriske materiel er blevet bragt i omsætning, jf. § 47.  
 
Distributørens forpligtelser  
§ 32 . Før distributøren gør elektrisk materiel tilgængeligt på markedet, skal den pågældende kontrollere, at  
1) LVD-materiellet er forsynet med CE -mærkning,  
2) det er ledsaget af en brugsanvisning og sikkerhedsoplysninger på dansk,  
3) fabrikanten har opfyldt kravene i § § 17 og 18 , og 
4) en eventuel imp ortør  af LVD -materiel  har opfyldt kravene i § 2 9. 
   
 § 33 . Distributøren  skal sikre, at opbevarings - og transportbetingelserne for elektriske materiel, som den 
pågældende har ansvaret for, ikke bringer det  elektriske materiels  overensstemmelse med 
sikkerhedskravene i bilag I og §§ 37 eller  41 i fare.  
§ 34 . Ved eller bu rde en distributør vide, at elektrisk materiel ikke er i overensstemmelse med 
sikkerhedskravene i  bilag I og  §§ 37 eller  41, må det ikke gøres tilgængeligt på markedet, før det er blevet 
bragt i overensstemmelse med kravene.  
Stk. 2. Ved eller burde  en distributør vide, at elektrisk materiel, den pågældende har gjort tilgængeligt på 
markedet, ikke er i overensstemmelse med kravene i denne bekendtgørelse, skal den pågældende straks 
træffe de foranstaltninger , der er nødvendige for at bringe det elektriske materiel i overensstemmelse med 
lovgivningen, eller om nødvendigt trække det tilbage fra markedet eller kalde det tilbage.  
Stk. 3 . Udgør  det elektriske materiel en risiko, skal distributøren  straks orientere Sikkerhedsstyrelsen og 
de kompetente nationale myndigheder i de øvrige medlemsstater, hvor den pågældende har gjort det 
elektriske materiel tilgængeligt på markedet, herom. Distributøren  skal samtidig give nærmere oplysninger 
om særligt d en manglende overensstemmelse med lovgivningen og de trufne foranstaltninger.  
Distributøren skal endvidere underrette fabrikanten eller importøren  herom . 
 
Erhvervsdrivendes identifikation af øvrige erhvervsdri vende  
§ 35. En erhvervsdrivende skal efter anmodning fra Sikkerhedsstyrelsen eller en anden 
markedsovervågningsmyndighed identificere  enhver erhvervsdrivende , som  
1) har leveret elektrisk materiel til den pågældende, og  
2) den pågældende har leveret elektrisk materiel til.  
Stk. 2.  En erhvervsdrivende skal kunne fremlægge de i stk. 1 nævnte oplysninger i en periode på 10 år 
efter, den pågældende har fået leveret eller har leveret elektrisk materiel.  
 
 
Kapitel 4 
Elektricitetsforsyning  
§ 36. Den, der dri ver et elektrisk anlæg til distribution af elektrisk energi, må ikke som betingelse for 
levering af elektricitet til forbrugerne stille strengere sikkerhedskrav end sikkerhedskravene i bilag I og §§ 
37 eller  41. 
 
Kapitel 5  
Særligt om LVD -materiel  
LVD-materiels overensstemmelse  
§ 37. LVD-materiel må kun bringes i omsætning , hvis det er fremstillet i overensstemmelse med de tekniske 
sikkerhedsforskrifter, der er gældende i EU og § 5 , stk. 1, nr. 3 , i lov om produkter og markedsovervågning.  
Stk. 2.  Bilag I indeholder en oversigt over de vigtigste sikkerhedskrav.  
EU-overensstemmelseserklæring   
 § 38. For LVD-materiel skal der udarbejdes en EU -overensstemmelseserklæring. Det skal af EU -
overensstemmelseserklæringen fremgå, at det er blevet dokumenteret, at sikke rhedskravene i bilag I og § 
37 er opfyldt.  
Stk. 2.  EU-overensstemmelseserklæringen skal  
1) følge modellen i bilag IV, 
2) indeholde de elementer, der er anført i overensstemmelsesvurderingsproceduren modul A i bilag 
III, 
3) løbende ajourføres, og  
4) oversæt tes ti l dansk eller engelsk, hvis LVD-materiel let bringes i omsætning eller gøres 
tilgængeligt på markedet i Danmark.  
Stk. 3. Er LVD-materiel let omfattet af mere end en EU -retsakt, der kræver en EU -
overensstemmelseserklæring, udfærdiges der en enkelt EU -overensstemmelseserklæring for alle sådanne 
EU-retsakter. Det skal af erklæringen fremgå, hvilke EU -retsakter den vedrører, herunder hvor disse er 
offentliggjort.  
Stk. 4.  Ved at udfærdige EU -overensstemmelseserklæringen st år fabrikanten inde for,  at LVD-materiel let 
opfylder kravene i denne bekendtgørelse.  
CE-mærkning  
§ 39. CE-mærkningen er underkastet de generelle principper i artikel 30 i Europa -Parlamentets og Rådets 
forordning 765/2008/EF  om akkreditering , jf. dog stk. 2 . 
Stk. 2. Stk. 1  gælder ikke for øvrigt materiel.  
§ 40. CE-mærkningen skal anbringes synligt, letlæseligt og så den ikke kan slettes, på LVD-materiel let eller 
på dets mærk eplade , jf. dog stk. 2.  
Stk. 2.  Er materiel let af en sådan art, at opfyldelse af stk. 1 ikke er mulig eller berettiget, anbringes CE -
mærkningen på emballagen og på de medfølgende  dokumenter.  
Stk. 3.  CE-mær kningen skal anbringes, før LVD-materiel let bringes i omsætning.  
 
Kapitel 6 
Særligt for øvrigt elektrisk materiel  
§ 41 . Øvrigt elektrisk materiel må kun bringes i omsætning, hvis det er fremstillet i overensstemmelse med 
§ 5, stk. 1, nr. 3, i lov om produkter og markedsovervågning og de vigtigste sikkerhedskrav i bilag I.  
Stk. 2. Undtaget for kravet  i stk. 1  
 
Særligt om stikpropper og stikkontakter  til husholdningsbrug og lignende  
§ 42. Stikpropper og stikkontakter til husholdningsbrug og lignende skal opfylde den gældende udgave af 
DS 60884 -2-D1, Stikpropper og stikkontakter til husholdningsbrug o.l. - Bestemmelser for danske systemer.  
 
§ 43. Hospitalsstikpropper skal opfylde den g ældende udgave af DS 60884 -2-D1, Stikpropper og 
stikkontakter til husholdningsbrug o.l. - Bestemmelser for dansk e systemer, normblad DK 2 -8a. 
Hospitalss tikkontakter skal opfylde den gældende udgave af DS 60884 -2-D1, Stikpropper og stikkontakter til 
husholdningsbrug o.l. - Bestemmelser for danske systemer, normblad DK 1 -8a eller DK 1 -8b. 
Stk. 2. Hospitalsstikpropper må kun anvendes på særligt elektrisk mat eriel til brug i strømkredse på 
hospitaler og lignende områder.  
 
  
 Kapitel 7 
Formelle mangler  
§ 44. Konstaterer Sikkerhedsstyrelsen et af følgende forhold, kan styrelsen give den erhvervsdrivende 
påbud efter  § 14, nr. 3, i lov om produkter og markedsovervågning : 
1) CE-mærkningen er anbragt i modstrid med artikel 30 i  Europa -Parlamentets og Rådets  forordning (EF) 
nr. 765/2008 eller med § 40 i denne bekendtgørelse.  
2) Der er ikke anbragt nogen CE -mærkning .  
3) Der er ikke udarbejdet en EU -overensstemmelseserklæring .  
4) EU-overensstemmelseserklæringen er ikke udarbejdet korrekt .  
5) Den tekniske dokumentation er enten ikke til rådighed eller ikke fuldstændig .  
6) De i § 18, stk. 1 og 2, eller § 28  omhandlede oplysninger mangler , er ukorrekte eller ufuldstændige.  
7) Et eller flere af de øvrige administrative krav  til fabrikanten og importøren  i §§ 13, 14-20 og §§ 2 6-31 
er ikke opfyldt . 
Stk. 2.  Er forholdet ikke bragt i orden inden for den i stk. 1 angivne frist, kan Sikkerhedsstyrelsen  efter:  
1) § 14, nr. 5 eller 6 , i lov om produkter og markedsovervågning , påbyde den erhvervsdrivende at 
tilbagetrække det elektriske materiel eller at kalde det el ektriske materiel tilbage.  
2) § 16 i lov om produkter og markedsovervågning  forbyde, at det elektriske materiel gøre s tilgængelig t 
på markedet.  
Dokumentation  
§ 45. Den, der fremstiller øvrigt elektrisk materiel og den, der importerer øvrigt elektrisk mater iel til 
Danmark skal, som dokumentation for overholdelse af § 41 og sikkerhedskravet i § 5, stk. 1 , i lov om 
produkter og markedsovervågning , sikre, at følgende kan stilles til rådighed for Sikkerhedsstyrelsen:  
1) Oplysninger om, hvem der har fremstillet det øvrige elektriske materiel.  
2) Beskrivelse af det øvrige elektriske materiel, som entydigt identificerer det ved angivelse af 
typebetegnelse, produktionsnummer, serienummer eller lignende.  
3) Generel beskrivelse af det øvrige elektriske materiel.  
4) Testrapporter.  
5) En risikovurdering, der beskriver, hvilke farer der kan opstå ved opbevaring, transport, installation, 
ibrugtagning og drift af det øvrige elektriske materiel, både når det anvendes som foreskrevet og 
ved forudseelig brug, og hvordan det er sikret, at  sikkerhedskravene i bilag I og kapitel 6 
overholdes, så det øvrige elektriske materiel er sikkert i hele dets levetid.  
 
§ 46. Anvendes der ikke sikkerhedsstandarder for øvrigt elektrisk materiel, jf. §§ 6 -8, eller anvendes de kun 
delvist, skal den, der fr emstiller øvrigt elektrisk materiel og den, der importerer øvrigt elektrisk materiel til 
Danmark, ud over indholdet i § 45 , sikre, at følgende dokumentation kan stilles til rådighed for 
Sikkerhedsstyrelsen:  
1) Konstruktions - og produktionstegninger, komponent lister og elektriske diagrammer.  
2) Beskrivelser og forklaringer, som er nødvendige til forståelse af dokumentation efter nr. 1.  
3) Beskrivelse af løsninger, som er valgt for at opfylde de generelle sikkerhedskrav, jf. bilag I . 
 
§ 47. Dokumentation efter §§ 15, 31, 45 og 46 skal kunne stilles til rådighed for Sikkerhedsstyrelsen i 10 år 
efter, at det elektriske materiel er blevet bragt i omsætning i Danmark.  
Stk. 2. Sikkerhedsstyrelsen kan fastsætte en rimelig tidsfrist for indsendelse af dokumentation efter §§ 15, 
31, 45 og 46. Dokumentationen skal foreligge på dansk eller engelsk.   
  
Kapitel 8 
Kommunikation med myndighederne  
§ 48. Skriftlig kommunikation  til Sikkerhedsstyrelsen skal foregå digitalt.   
§ 49. Kontrolmyndigheden  kan, jf. § 10 i lov om produkter og markedsovervågning,  kræve, at de 
erhvervsdrivende fremlægger de dokumenter og de oplysninger, som kontrolmyndigheden skønner 
nødvendige til brug for kontrollen.  
Stk. 2. De i stk. 1 nævnte oplysninger skal fremlægges på et for myndigheden letforståeligt sprog.  
 
Kapitel 9 
Straffebestemmelser  
§ 50. Medmindre strengere straf er forskyldt efter anden lovgivning, straffes med bøde den, der 
1) i strid med §§ 12 og 13 undlader at samarbejde med Sikkerhedsstyrelsen eller anden kompetent 
national myndighed,  
2) i strid med § § 14 og 26 bringer elektrisk  materiel i omsætning,  
3) overtræder § 15,  
4) ikke har procedurer efter § 16, stk. 1, 1 pkt. , eller undlader at udføre opgaver efter § 16, stk. 1, 2 pkt. og 
stk. 2,  
5) undlader at forsyne elektrisk materi el med  de krævede oplysninger, jf. § § 17, 18 og 2 9, 
6) und lader at opfylde kravene om  brugsanvisning og sikkerhedsoplysninger, jf. § 19, stk. 1  og § 30, stk. 1 , 
7) undlader at opfylde kravene i §§ 20, 28 og 34,  
8) undlader at vedlægge vejledning til samlesæt eller tilbehørsdele efter § 2 1, 
9) ikke har givet den tilstrækkelig fuldmagt efter § 2 3, stk. 2,  
10) efter bemyndigelse undlader at udføre opgaverne i § 2 3, stk. 2,  
11) undlader a t leve op til kravene i §§ 27 og 30, stk. 3, 
12) undlader at opbevare og stille dokumentation til rådighed for Sikkerhedsstyrelsen efter § 3 1, 
13) undlader at opfylde kravene i §§ 32, 33 og 35,  
14) i strid med § 36 stiller strengere sikkerhedskrav som beti ngelse for levering af elektricitet,  
15) som fabrikant  og importør  i strid med § 37 gør LVD-materiel bringes i omsætning ,  
16) undlader at opfylde § 38, stk. 1 -3, om EU -overensstemmelseserklæring,  
17) ikke anbringer CE -mærkning i overensstemmelse med § 40,  stk. 1  eller stk. 2 , 
18) som fabrikant og importør i strid med § 41 gør øvrigt elektrisk materiel bringes omsætning , 
19) bringer stikpropper eller stikkontakter i omsætning, som ikke er i overensstemmelse med 
standarderne i §§ 4 2 og 4 3, 
20) ikke kan stille den krævende dokumentation efter §§ 4 5-47 til rådighed,  
Stk. 2. Begås en overtrædelse som nævnt i stk. 1, nr.  2, 15 og 18 , under skærpende omstændigheder kan 
straffen stige til fængsel indtil 2 år.  Det anses som skærpende omstændigheder, når:  
1) Overtrædelsen har fremkaldt fare for sikkerhed eller sundhed , 
2) Overtrædelsen har medført en ulykke med alvorlig personskade eller døden til følge , 
3) Der er tale om gentagelsestilfælde, hvor virksomheden tidligere har begået en lignende overtrædelse , 
4) Overtrædelsen er begået som led i en systematisk overtrædelse af reglerne med økonomisk vinding  for 
øje eller   
 5) Den erhvervsdrivende har forsøgt at omgå eller unddrage sig kontrolmyndighedens kontrol.  
Stk. 3. Der kan pålægges selskaber mv. (juridiske personer) strafansvar efter reglerne i straffelovens 5. 
kapitel.  
 
§ 51. Forældelsesfristen for strafansvaret er 5 år. 
 
 
Kapitel 10 
Ikrafttræden og overgangsbestemmelser  
§ 52. Bekendtgørelsen træder i kraft den 1. juli 2021.  
Stk. 2. Bekendtgørelse nr. 311 af 30. marts  2016 om elektrisk materiel bestemt til anvendelse inden for 
visse spændingsgrænser  ophæves.  
§ 53. Elektrisk materiel, der opfylder kravene i bekendtgørelse nr. 797 af 30. august 1994 om ikrafttræden 
af EF -direktiv om tilnærmelse af medlemsstat ernes lovgivning om elektrisk materiel bestemt til anvendelse 
inden for visse spændingsgrænser, som ændret ved EF -direktiv om ændring af bl.a. EF -direktiv om elektrisk 
materiel bestemt til anvendelse inden for visse spændingsgrænser, og som er bragt i omsæ tning inden den 
20. april 2016, kan fortsat gøres tilgængelig på markedet.  
 
 
 
 
 
   
 Bilag   
BILAG I  
VIGTIGSTE SIKKERHEDSKRAV FOR ELEKTRISK MATERIEL  
1. Almindelige betingelser  
a) På det elektriske materiel eller, hvis dette ikke er muligt, i et medfølgende dokument anføres de 
væsentligste data til  hvilke kendskabet, og hvis overholdelse , er en betingelse for, at det elektriske materiel 
kan anvendes i overensstemmelse med dets formål og uden fare.  
b) Det elektriske materiel, såvel som dets enkelte dele, udfør es således, at det kan tilsluttes på sikker og 
forsvarlig  måde.  
c) Det elektriske materiel udformes og fremstilles på en sådan måde, at der er sikret beskyttelse mod de 
farer, som er  anført under punkt 2 og 3, under forudsætning af, at det anvendes efter d ets formål og 
vedligeholdes forsvarligt.  
2. Beskyttelse mod farer, som kan hidrøre fra det elektriske materiel  
Der fastsættes tekniske forholdsregler i overensstemmelse med punkt 1, således at:  
a) personer og husdyr beskyttes på forsvarlig måde mod f arer for legemsbeskadigelse eller andre skader, 
der kan  forårsages af direkte eller indirekte berøring  
b) der ikke kan opstå temperaturer, lysbuer eller udstrålinger, som ville kunne fremkalde fare  
c) personer, husdyr og ejendom på tilstrækkelig vis beskyt tes mod farer af ikke -elektrisk art, som 
erfaringsmæssigt  hidrører fra det elektriske materiel  
d) isolationen er tilpasset forudseelige påvirkninger.  
3. Beskyttelse mod farer, der kan forårsages af ydre påvirkninger af det elektriske materiel  
Der fastsætte s tekniske forholdsregler i overensstemmelse med punkt 1, således at det elektriske materiel:  
a) opfylder de stillede mekaniske krav, således at personer, husdyr og ejendom ikke udsættes for fare  
b) kan modstå ikke -mekaniske påvirkninger under de for udseelige omgivelsesforhold, således at personer, 
husdyr og  ejendom ikke udsættes for fare  
c) ikke udsætter personer, husdyr og ejendom for fare under forudseelige overbelastningsforhold.  
 
   
 BILAG II  
MATERIEL OG PÅVIRKNINGER, DER IKKE OMFATTES AF DE NNE BEK ENDTGØRELSES ANVENDELSESOMRÅDE  
Elektrisk materiel, bestemt til anvendelse i en eksplosionsfarlig atmosfære.  
Elektro -radiologisk og elektro -medicinsk materiel.  
Elektriske dele i elevatorer og vareelevatorer.  
Radiofoni - og fjernsynsforstyrrelser.  
Særligt ele ktrisk materiel bestemt til anvendelse om bord på skibe, i flyvemaskiner og ved jernbanerne, 
som svarer til de  sikkerhedsbestemmelser, der er udfærdiget af de internationale organer, som 
medlemsstaterne er tilknyttet.  
Specialbyggede evalueringsbyggesæt for  professionelle til brug udelukkende ved forsknings - og 
udviklingsanlæg til sådanne formål.  
 
BILAG III  
MODUL A  
Intern produktionskontrol  
1. Intern produktionskontrol er den procedure for overensstemmelsesvurdering, hvor fabrikanten opfylder 
de i punkt 2 , 3 og 4 omhandlede forpligtelser og på eget ansvar sikrer og erklærer, at det pågældende 
elektriske materiel opfylder de relevante krav i  lavspændings direktiv et. 
2. Teknisk dokumentation  
Fabrikanten udarbejder den tekniske dokumentation. Dokumentati onen skal gøre det muligt at vurdere, 
om det elektriske materiel er i overensstemmelse med de relevante krav, og skal omfatte en 
fyldestgørende analyse og vurdering af risikoen/risiciene. Den tekniske dokumentation skal indeholde en 
beskrivelse af de gælde nde krav og, i det omfang det er relevant for vurderingen, af det elektriske materiels 
konstruktion, fremstilling og brug. Den tekniske dokumentation skal, hvor det er relevant, mindst indeholde 
følgende elementer:  
a) en generel beskrivelse af det el ektriske materiel  
b) konstruktions - og produktionstegninger samt oversigter over komponenter, delmontager, kredsløb osv.  
c) de beskrivelser og forklaringer, der er nødvendige for at forstå disse tegninger og oversigter, og hvordan 
det elektriske materiel f ungerer  
d) en liste over de helt eller delvist anvendte harmoniserede standarder, hvis referencer er offentliggjort i 
Den Europæiske Unions Tidende, eller internationale eller nationale standarder som omhandlet i artikel 13 
og 14, samt, såfremt disse harmo niserede standarder eller internationale eller nationale standarder ikke er 
blevet anvendt, beskrivelser af de løsninger, der er valgt med henblik på at opfylde sikkerhedskravene i 
lavspændings direktiv et, herunder en liste over andre relevante teknis ke specifikationer, der er anvendt. I 
tilfælde af delvis anvendelse af harmoniserede standarder eller internationale eller nationale standarder 
som omhandlet i artikel 13 og 14 skal den tekniske dokumentation angive, hvilke dele der er anvendt   
 e) resultate r af konstruktionsberegninger, kontrolundersøgelser mv. og  
f) prøvningsrapporter.  
3. Fremstillingsvirksomhed  
Fabrikanten træffer alle nødvendige foranstaltninger, for at det ved fremstillingsprocessen og 
overvågningen af den sikres, at det fremstillede ele ktriske materiel er i overensstemmelse med den i punkt 
2 omhandlede tekniske dokumentation og opfylder de relevante krav i lavspændings direktiv et. 
4. CE -mærkning og EU -overensstemmelseserklæring  
4.1. Fabrikanten anbringer CE -mærkningen på hvert enkel t stykke elektrisk materiel, der opfylder kravene i 
lavspændings direktiv et. 
4.2. Fabrikanten udarbejder en skriftlig EU -overensstemmelseserklæring for hver produktmodel og 
opbevarer den, så den i ti år efter, at det elektriske materiel er blevet  bragt i omsætning, står til rådighed 
for de nationale markedsovervågningsmyndigheder. Det skal af EU -overensstemmelseserklæringen fremgå, 
hvilket elektrisk materiel den vedrører.  
Et eksemplar af EU -overensstemmelseserklæringen stilles efter anmodning til rådighed for de relevante 
markedsovervågningsmyndigheder.  
5. Bemyndiget repræsentant  
Fabrikantens forpligtelser i henhold til punkt 4 kan opfyldes af hans bemyndigede repræsentant på hans 
vegne og ansvar, såfremt de er specificeret i mandatet.  
 
BILAG IV  
EU-OVERENSSTEMMELSESERKLÆRING (Nr. XXXX) (1)  
1. Produktmodel/produkt (produkt -, type -, parti - eller serienummer):  
2. Navn og adresse på fabrikanten eller dennes bemyndigede repræsentant:  
3. Denne overensstemmelseserklæring udstedes på fabrikantens ansvar.  
4. Erklæringens genstand (identifikation af det elektriske materiel, så det kan spores; den kan indeholde et 
farvebillede, der er tilstrækkelig klart, hvis det er nødvendigt for at muliggøre identifikation af det elektriske 
materiel):  
5. Genstanden for erklæ ringen, som beskrevet ovenfor, er i overensstemmelse med den relevante EU -
harmoniseringslovgivning:  
6. Referencer til de relevante anvendte harmoniserede standarder eller til de andre tekniske 
specifikationer, som der erklæres overensstemmelse med:  
7. Supp lerende oplysninger:  
Underskrevet for og på vegne af:  
(udstedelsessted og -dato):   
 (navn, stilling) (underskrift):  
 
 
Bilag V  (indsættes efter allerede gældende/skrevne bilag)  
ØVRIGT ELEKTRISK MATERIEL  
Elektrisk materiel, der er bestemt til brug ved en mærkespænding på over 1000 V vekselstrøm og 1500 V 
jævnstrøm.  
 
Elektricitetsmålere.  
Stikkontakter og stikpropper til brug i boliger.  
Spændingsgivere til elektriske hegn.